ILUNGU
WASOMA makaseti, wasisya televiseni, weethukĩĩsya letiũ, kwĩ ũvoo mwingĩ wa ũtũli wa mĩao, kaũ, na ũng’endu! Kwasũanĩa ĩũlũ wa mathĩna maku. Ũwau kana kũkw’ĩĩwa no kwĩthĩwe kũkũetee kyeva kingĩ. Nũtonya kwĩw’a ũndũ Yovu weew’aa yĩla waisye kana thĩna wake waĩ “mũito kwĩ kĩthangathĩ kya maũkanga.”—Yovu 6:2, 3.
Ĩkũlye makũlyo aa:
Mbivilia nĩyonanĩtye mosũngĩo maseo ma makũlyo asu.
“Akavyaĩa methoi onthe methonĩ moo; na kĩkw’ũ kĩikethĩwa vo ĩngĩ; o na kũikethĩwa ĩngĩ kũmeta, kana kũĩa, kana woo.”—Ũvuan’yo 21:4
‘Mũndũ ũthuaa akatũlĩla ta ndatai nũme.’—Isaia 35:6
Metho ma ililinda makasalukw’a.’—Isaia 35:5
“Onthe ala me mbũanĩ . . . makauma.”—Yoana 5:28, 29
“Ũla ũtwĩe kw’o ndakasya: Nyie nĩ mũwau.”—Isaia 33:24
“Kũkeethĩwa lĩũ mwingĩ mũno wa mbaa ngetha nthĩ.”—Savuli 72:16
Ndũkone maũndũ asu mawetetwe ta ndoto. Ngai nĩwathanie kana akeanĩsya maũndũ asu, na Mbivilia nĩyĩeleetye ũndũ ũkeka ũu.
O vamwe na ũu Mbivilia nĩkwonetye ũndũ ũtonya kwĩka nĩ kana ũtanĩe thayũ o na ĩvindanĩ yĩĩ. Sũanĩa ĩũlũ wa mawĩmakĩo na mathĩna maku. No methĩwe me mathĩna ma mbesa, mathĩna ma mũsyĩ, mowau, kana kũkw’ĩĩwa. Mbivilia nĩtonya kũũtetheesya kũmĩĩsya mathĩna ũmũnthĩ, na kũũkiakisya na mosũngĩo ma makũlyo ta aa:
Yu ũendee kũsoma ĩvuku yĩĩ, wĩonany’a kana nũkwenda kũmanya kĩla Mbivilia ĩmanyĩasya. Ĩvuku yĩĩ nĩyĩũkũtetheesya kwĩka ũu. Ĩtheo wa kĩla ĩthangũ ve makũlyo ma kĩla kalungu. Andũ milioni mbingĩ nĩmatanĩaa nzĩa ĩsu ya makũlyo-na-mosũngĩo yĩla mekwĩmanyĩsya Mbivilia na Ngũsĩ sya Yeova. Twĩĩkwatya o naku nũũtanĩa kwĩmanyĩsya kwa nzĩa ĩsu. Ngai nakũathime nũndũ wa kwosa ĩtambya yĩu ĩseo mũno ya kwĩmanyĩsya ũndũ Mbivilia yo ĩmanyĩasya!
MBIVILIA yĩ mavuku na valũa 66. Yĩaanĩtw’e na ilungu na mĩsoa nĩ kana ĩsomeke nesa. Maandĩko ma Mbivilia ala monanĩtw’e ĩvukunĩ yĩĩ, namba ĩla yĩatĩĩe syĩtwa ya ĩvuku yonanasya kĩlungu kya ĩvuku yĩu Mbivilianĩ, na namba ĩla yĩatĩĩe ĩsu yonanasya mũsoa. Kwa ngelekany’o, yĩandĩko yĩĩ ya “2 Timotheo 3:16” yĩonany’a valũa wa kelĩ wa Timotheo, kĩlungu kya 3, mũsoa wa 16.
O mĩtũkĩ ũkamanya kũtũmĩa Mbivilia ethĩwa ũkavuaa maandĩko ala monanĩtw’e ĩvukunĩ yĩĩ yĩla ũũsoma. We tyo wambĩĩe mũvango wa kũsomaa Mbivilia kĩla mũthenya? Ũkasomaa ilungu itatũ kana itano kĩla mũthenya, no ũmine kũsoma Mbivilia yonthe kwa mwaka ũmwe.